barbulètènan di Kòrsou\nKada barbulètè akibou ta para pa un famia di barbulètè.\nKlek riba un di e imágennan i bo ta haña mas barbulètè di e mesun famia.\n(Tur potrèt riba e blachinan ta tuma na Kòrsou mes.)\nlista ku nòmber latino.\npotrèt di bichi\nTin un buki ku potrèt i deskripshon di e barbulètenan di Kòrsou.\nE buki yama "Barbulètenan di Kòrsou, Aruba i Boneiru" i ta skibi pa A. Debrot i J. Miller, ISBN: 99904-61-02-3.\nE barbulètenan di Kòrsou.\nKompará ku Venezuela i otro islanan den Karibe Kòrsou no tin hopi tipo di barbulètè. Tin dos faktor mas importante: promé ta e sekura. E sekura tin hopi efekto riba e matanan i e barbulètenan ta dependé kompletu di e abundansia di e matanan. Kada un di e barbulètenan ku tei na Kòrsou tin su strategia pa sobrebibí e sekura.\nE di dos faktor ta ku Kòrsou ta un isla chikí i ora un espesie kaba na Kòrsou e no por rekolonisa fásil for di otro kaminda.\nNo por bisa kon skars un sorto ta. Bo no por konta e kantidat di e barbulètenan na ningun manera. Dependé e kantidat di mata ku e mester di dje pa pone webu i e kantidat di "predator" manera maribomba, vruminga, para etc. Nos ta mira solamente un parti chikí di e tantu barbulètè ku tei den mondi.\nNo tur barbulètè di Korsou ta konosí ahinda. Kada aña e naturalesa ta manifesta otro. E naturalesa ta keda kambia. Na diferente okashon despues di e promé awaseru ta haña sierto sorto den abundansia dor di e tantu kuminda fresku i skarsedat di enemigunan. E fenomeno yama un eksploshon di e populashon. Ku regularidat e ta pasa ku e barbulètè hel ( Phoebis sennae ) i e blanku.\nKu Heliconius erato algu similar a pasa na desember 2004. Normal kasi bo no ta hañe mira pero e aña ei e tabata bula na kantidat i tabata forma grupu pa pasa anochi di hasta 11 individuo òf mas.\nVlinders op Aruba